《东津净行院》
宋代·李新

老於春事无交涉，退作淘金榻底沙。
蚕到两眠方健叶，柳成三倒却飞花。
小桃涨浪堤痕润，绿麦翻风燕羽斜。
不得毫釐稽古力，起人松竹问谁家。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。